CELEX: 32011R0124
Language: sl
Date: 2011-02-11
Title: Uredba Komisije (EU) št. 124/2011 z dne 11. februarja 2011 o določitvi zneska pomoči za zasebno skladiščenje nekaterih ribiških proizvodov v ribolovnem letu 2011

12.2.2011   
            
            
               SL
            
            
               Uradni list Evropske unije
            
            
               L 38/21
            
         UREDBA KOMISIJE (EU) št. 124/2011
   z dne 11. februarja 2011
   o določitvi zneska pomoči za zasebno skladiščenje nekaterih ribiških proizvodov v ribolovnem letu 2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1),
   ob upoštevanju Uredbe Komisije (ES) št. 2813/2000 z dne 21. decembra 2000 o podrobnih pravilih za uporabo Uredbe Sveta (ES) št. 104/2000 v zvezi z dodelitvijo pomoči za zasebno skladiščenje za določene ribiške proizvode (2) in zlasti člena 1 Uredbe,
   ob upoštevanju naslednjega:
   
               (1)
            
            
               Pomoč za zasebno skladiščenje ne sme presegati tehničnih in finančnih stroškov, ki so bili evidentirani v Uniji med ribolovnim letom pred zadevnim letom.
            
         
               (2)
            
            
               Da bi preprečili dolgotrajno skladiščenje, skrajšali plačilne roke in zmanjšali breme nadzora, je treba pomoč za zasebno skladiščenje izplačati v enem obroku.
            
         
               (3)
            
            
               Da v letu 2011 ne bi ovirali delovanja intervencijskega sistema, je treba to uredbo uporabljati retroaktivno od 1. januarja 2011.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za ribiške proizvode –
            
         SPREJELA NASLEDNJO UREDBO:
   Člen 1
   Za ribolovno leto 2011 znaša pomoč za zasebno skladiščenje iz člena 25 Uredbe (ES) št. 104/2000 za proizvode iz Priloge II k navedeni uredbi:
   
               —
            
            
               :
            
            
               prvi mesec
            
            
               :
            
            
               219 EUR na tono,
            
         
               —
            
            
               :
            
            
               drugi mesec
            
            
               :
            
            
               0 EUR na tono.
            
         Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. februarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 17, 21.1.2000, str. 22.
   
      (2)  UL L 326, 22.12.2000, str. 30.